wannaphong/clean_thaiwikipedia huggingface dataset:
# เรด วัน (ภาพยนตร์)
เรด วัน เป็นภาพยนตร์คริสต์มาสแนวแอ็กชั่นผจญภัยตลกของอเมริกันปี 2024 กำกับโดยเจค แคสดัน และเขียนบทโดยคริส มอร์แกน โดยดัดแปลงมาจากเรื่องต้นฉบับของไฮราม การ์เซีย ภาพยนตร์เรื่องนี้นำแสดงโดยดเวย์น จอห์นสัน, คริส อีแวนส์, ลูซี่ หลิว, เคียร์แนน ชิปกา, บอนนี่ ฮันท์, นิค โครลล์, คริสโตเฟอร์ ฮิฟจู, เวสลีย์ คิมเมล และ เจ. เค. ซิมมอนส์ โดยมีจอห์นสัน, ไฮแรม การ์เซีย, ดานี การ์เซีย, มอร์แกน, แคสดัน และเมลวิน มาร์เป็นผู้อำนวยการสร้าง

โปรเจกต์นี้ถูกมองว่าเป็นจุดเริ่มต้นของแฟรนไชส์ภาพยนตร์คริสต์มาส ผลิตโดย อเมซอน เอ็มจีเอ็ม สตูดิโอส์ ร่วมกับ เซเว่น บัคส์ โปรดักชั่นส์, คริส มอร์แกน โปรดักชั่นส์ และ The Detective Agency

เรด วัน มีกำหนดฉายในสหรัฐอเมริกาโดย อเมซอน เอ็มจีเอ็ม สตูดิโอส์ ผ่านทาง เมโทร-โกลด์วิน-เมเยอร์ ในวันที่ 15 พฤศจิกายน 2024 ภาพยนตร์ได้รับคำวิจารณ์ที่หลากหลายจากนักวิจารณ์

 เรื่องย่อ 

 นักแสดง 
 ดเวย์น จอห์นสัน รับบทเป็น คัลลัม ดริฟต์ หัวหน้าฝ่ายรักษาความปลอดภัยของขั้วโลกเหนือสำหรับนักบุญนิโคลัส

 คริส อีแวนส์ รับบทเป็น แจ็ค โอ'มาลลีย์ แฮ็กเกอร์และนักล่าค่าหัว

 ลูซี่ หลิว รับบทเป็น โซอี้ ฮาร์โลว์

 เจ. เค. ซิมมอนส์ รับบทเป็น ซานตาคลอส

 เคียร์แนน ชิปกา รับบทเป็น กรายลา

 บอนนี่ ฮันท์ รับบทเป็น คุณนายซานตาคลอส

 เรย์นัลโด้ ฟาเบอร์เล่ ให้เสียงตัวละครเอเจนต์ การ์เซีย เอเจนต์หมีขั้วโลกที่มีรูปร่างเหมือนมนุษย์

 คริสโตเฟอร์ ฮิฟจู รับบทเป็น แครมปัส

 นิค โครลล์ รับบทเป็น เท็ด

 เวสลีย์ คิมเมล รับบทเป็น ดีแลน

 แมรี่ เอลิซาเบธ เอลลิส รับบทเป็น โอลิเวีย

 เจนน่า คาเนลล์ รับบทเป็น แขกของแครมปัส

 เกอร์ชาร์น อารยา รับบทเป็น ดราโก

 การผลิต 
ไฮราม การ์เซีย จาก เซเว่น บัคส์ โปรดักชั่นส์ เป็นผู้คิดแนวคิดสำหรับภาพยนตร์เรื่องนี้ ซึ่งถูกพัฒนาสู่บทภาพยนตร์โดย คริส มอร์แกน และกำกับโดย เจค คาสแดน คริส อีแวนส์ เข้าร่วมทีมนักแสดงในเดือนมกราคม 2022 ในเดือนกันยายน 2022 เคียร์แนน ชิปกา ก็เข้าร่วมทีมนักแสดง ในเดือนถัดมา ลูซี่ หลิว, แมรี่ เอลิซาเบธ เอลลิส, เจ. เค. ซิมมอนส์, นิค โครลล์, คริสโตเฟอร์ ฮิฟจู, เวสลีย์ คิมเมล และ บอนนี่ ฮันท์ เข้าร่วม โดยที่เอลลิสเปิดเผยการมีส่วนร่วมของเธอและซิมมอนส์ใน อินสตาแกรม ดเวย์น จอห์นสัน ได้รับค่าจ้าง 50 ล้านดอลลาร์จากการมีส่วนร่วมในภาพยนตร์เรื่องนี้

การถ่ายทำเริ่มต้นในเดือนตุลาคม 2022 ที่ แอตแลนตา และเสร็จสิ้นในเดือนกุมภาพันธ์ 2023

การถ่ายทำประสบปัญหากับ ดเวย์น จอห์นสัน ที่มักจะมาสายเฉลี่ย 7-8 ชั่วโมงในการถ่ายทำและพลาดหลายวันในการถ่ายทำ โดยการล่าช้าของเขานำไปสู่การเพิ่มงบประมาณภาพยนตร์ 50 ล้านดอลลาร์ ทำให้รวมงบประมาณสูงถึง 250 ล้านดอลลาร์ ซึ่งทาง การ์เซีย ได้ปฏิเสธข้อกล่าวหานี้

ต่อมา จอห์นสัน ยอมรับว่ามีการมาสายบ่อยครั้งและเคยปัสสาวะในขวด แต่ เอวานส์ และ คาสแดน ได้ปกป้องเขา

 การตอบรับ 
 บ็อกซ์ออฟฟิศ 
ในสหรัฐอเมริกาและแคนาดา เรด วัน คาดว่าจะทำรายได้ระหว่าง 30–35 ล้านดอลลาร์จาก 4,032 โรงภาพยนตร์ โดยบางแหล่งข้อมูลอิสระคาดการณ์ว่าอาจเปิดตัวต่ำสุดที่ 25 ล้านดอลลาร์ หรือสูงสุดถึง 40 ล้านดอลลาร์ ภาพยนตร์ทำรายได้ 3.7 ล้านดอลลาร์จากการฉายคืนวันพฤหัสบดีและวันอาทิตย์
# เฉลิมฉาน ยศวิริยะพาณิชย์
เฉลิมฉาน ยศวิริยะพาณิชย์  เป็นนักกีฬาขี่ม้าทีมชาติไทย ในประเภทศิลปะบังคับม้าวินาทีพระองค์หญิงฯ ทรงกอดพระบรมฉายาลักษณ์ในหลวงรัชกาลที่ 9 หลังคว้าเหรียญเงินซีเกมส์ทีมขี่ม้าไทย คว้าทองแดงประเภทศิลปะการบังคับม้าพระองค์หญิงฯ ทรงนำทีมไทย คว้าเหรียญเงินกีฬาขี่ม้า ซีเกมส์ 2017เสริมขวัญกำลังใจทัพนักกีฬาไทย !! "พระองค์เจ้าสิริวัณณวรีนารีรัตน์" ทรงม้า "ปรินซ์ ชาร์มมิง" ร่วมเเข่งขัน "ซีเกมส์ 2017"คนไทยปลาบปลื้ม! พระเจ้าหลานเธอ พระองค์เจ้าสิริวัณณวรีนารีรัตน์ ทรงนำทีมขี่ม้า คว้าเหรียญเงินซีเกมส์ รวมถึงเป็นผู้ดำรงตำแหน่งรองเลขาธิการ และกรรมการฝ่ายพัฒนากีฬา สมาคมกีฬาขี่ม้าแห่งประเทศไทยแข่งขันกีฬาขี่ม้า ชิงถ้วยพระราชทาน สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา Princess’s Cup Thailand 2022 ครั้งที่ 8 “TOGETHER, WE ARE ONE”Princess’s Cup Thailand 2022 ครั้งที่ 8 “TOGETHER, WE ARE ONE” การแข่งขันกีฬาขี่ม้า กลับมาอีกครั้งกรมปศุสัตว์ รับมอบชุดตรวจวิเคราะห์ระดับภูมิคุ้มกันกาฬโรคแอฟริกาในม้า จากสมาคมกีฬาขี่ม้าแห่งประเทศไทยการแข่งขันขี่ม้า ชิงถ้วยพระราชทาน “Princess's Cup Thailand 2022” พร้อมแข่งขัน 21 – 27 พ.ย. นี้บทสรุป "มีตเดอะเพรส" 6 รอบ ทัพไทยประกาศคว้า 15 ทอง เอเชียนเกมส์

 ประวัติ 
เฉลิมฉานเป็นบุตรชายคนเล็กของฉายฉานและศุภรัศมิ์ ยศวิริยะพาณิชย์ เขาเริ่มหัดขี่ม้าเมื่ออายุ 5 ขวบ และเรียนขี่ม้าอย่างจริงจังเมื่ออายุ 9 ขวบ โดยมีพันเอก เฟื่องวิชชุ์ อนิรุทธเทวา เป็นครูสอนขี่ม้าคนแรก และภายหลัง เฉลิมฉานได้เป็นผู้ช่วยเลขาธิการสมาคมกีฬาขี่ม้าแห่งประเทศไทยแจ้งเกิด "เสียงซอ" ฮีโร่คนใหม่

เฉลิมฉานได้รับรางวัลเหรียญเงินจากการแข่งศิลปะบังคับม้าประเภททีมในกีฬาขี่ม้าในซีเกมส์ 2017 ที่ประเทศมาเลเซียองค์สิริวัณณวรี คว้าเหรียญเงิน ขี่ม้าซีเกมส์ ประเภทศิลปะการบังคับม้าทรงพระปรีชาสามารถ ‘พระองค์หญิง’ ทรงนำทัพขี่ม้าไทย คว้าเหรียญเงินซีเกมส์พระเจ้าหลานเธอ พระองค์เจ้าสิริวัณณวรีนารีรัตน์ ทรงชนะรางวัลเหรียญเงิน กีฬาซีเกมส์พระเจ้าหลานเธอ พระองค์เจ้าสิริวัณณวรีนารีรัตน์ ‘เจ้าหญิงนักกีฬา’ ผู้ทรงสง่างามบนเวทีแฟชั่นโลกสรุปผลการแข่งขันซีเกมส์ 22 ส.ค.ไทยโกย 7 เหรียญทอง 10 เหรียญเงิน และ 14 เหรียญทองแดง ต่อมา เขาได้รับรางวัลเหรียญทองแดงจากการแข่งศิลปะบังคับม้าประเภททีมในกีฬาขี่ม้าในเอเชียนเกมส์ 2018 ที่จาการ์ตาอินเตอร์เนชันแนลอีเควสเทรียนพาร์ก ประเทศอินโดนีเซียขี่ม้าเดรสสาจไทยช่วยกันคว้าเหรียญทองแดงเอเชี่ยนเกมส์

 ม้าสำคัญ 
  เฟร์นันโด (Fernando) – เฉลิมฉานใช้ในการแข่งกีฬาขี่ม้าในเอเชียนเกมส์ 1998 ซึ่งเป็นม้าที่เขารักและผูกพันที่สุด
 22px|border|ไม่ทราบประเทศ แชนส์ (Chance) – เฉลิมฉานใช้ในการแข่งกีฬาขี่ม้าในเอเชียนเกมส์ 2014พระเจ้าหลานเธอฯสู้ศึกอินชอนเกมส์
# Estola annulicornis
Estola annulicornis เป็นชนิดของด้วงในวงศ์ Cerambycidae ที่ได้รับการบรรยายโดย Fisher ใน ค.ศ. 1942 ถือเป็นแมลงที่เป็นที่รู้จักจากสาธารณรัฐโดมินิกันBioLib.cz - Estola annulicornis.  Retrieved on 8 September 2014.
# บอลอแชฮร์ (เทศมณฑลแจฮ์โรม)
บอลอแชฮร์  เป็นหมู่บ้านในตำบลแฆฟร์ อำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 680 คนใน 177 ครัวเรือน
# บอลอแชฮร์ (เทศมณฑลรูดอน)
บอลอแชฮร์  เป็นนครและเมืองหลักในอำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน และยังเป็นเมืองศูนย์กลางของตำบลแจฆีเนโชมอลี

ประชากร
ตอนที่นครนี้ยังเป็นหมู่บ้านแจฆีนในตำบลแจฆีเนโชมอลี ประชากรจากสำมะโนแห่งชาติ พ.ศ. 2549 มี 491 คนใน 105 ครัวเรือน เมื่อหมู่บ้านนั้นมีชื่อว่าบอลอแชฮร์ สำมะโน พ.ศ. 2554 ระบุประชากรเพิ่มขึ้นเป็น 939 คนใน 231 ครัวเรือน สำมะโนใน พ.ศ. 2559 ระบุประชากรหมู่บ้านที่ 1,277 คนใน 336 ครัวเรือน

ในเดือนกันยายน ค.ศ. 2017 หมู่บ้านบอลอแชฮร์ถูกเลื่อนสถานะเป็นนคร
# อะลี มาฮิร พาชา
อะลี มาฮิร พาชา (9 พฤศจิกายน 1882 – 25 สิงหาคม ค.ศ. 1960) เป็นบุคคลสำคัญทางการเมืองชาวอียิปต์ 
 
เขาดำรงตำแหน่งรัฐมนตรีว่าการกระทรวงการคลังใน ค.ศ. 1928 ถึง 1929 เขาดำรงตำแหน่งนายกรัฐมนตรีอียิปต์ในวันที่ 30 มกราคม ค.ศ. 1936 ถึง 9 พฤษภาคม ค.ศ. 1936 สมัยที่สองในวันที่ 18 สิงหาคม ค.ศ. 1939 ถึง 28 มิถุนายน ค.ศ. 1940 สมัยที่สามในวันที่ 27 มกราคม ค.ศ. 1952 ถึง 2 มีนาคม ค.ศ. 1952 และสมัยที่สี่ในวันที่ 23 กรกฎาคม ค.ศ. 1952 ถึง 7 กันยายน ค.ศ. 1952 การเป็นนายกรัฐมนตรีสมัยสุดท้ายสิ้นสุดลงเมื่อเขาถูกบังคับให้ลาออกจากการเป็นผู้คัดค้านการปฏิรูปที่ดินอียิปต์ที่ดำเนินการโดยสภาบัญชาการปฏิวัติในช่วงการปฏิวัติอียิปต์ ค.ศ. 1952
 
ใน ค.ศ. 1942 พาชาถูกถอนออกจากตำแหน่งและถูกคุมขังตลอดช่วงที่เหลือของสงครามเนื่องจากความเห็นอกเห็นใจต่อประเทศเยอรมนี
 
อ้างอิง

 
แหล่งข้อมูลอื่น
# ตำบลโฮเซย์นอบอเดโกรูฮ์
โฮเซย์นอบอเดโกรูฮ์  เป็นตำบลในอำเภอรอเยน เทศมณฑลเคร์มอน จังหวัดเคร์มอน ประเทศอิหร่าน โดยมีหมู่บ้านโกรูฮ์เป็นเมืองหลัก

ประชากร
จากสำมะโนแห่งชาติ พ.ศ. 2549 ตำบลนี้มีประชากร 2,085 คนใน 541 ครัวเรือน จากนั้นในสำมะโน พ.ศ. 2554 มีประชากรเพิ่มขึ้นเป็น 3,274 คนใน 948 ครัวเรือน และสำมะโนล่าสุดใน พ.ศ. 2559 ตำบลนี้มีประชากร 2,588 คนใน 832 ครัวเรือน หมู่บ้านที่มีประชากรมากที่สุดในบรรดา 67 หมู่บ้านคือโกรูฮ์ที่มีประชากร 580 คน
# แอสโตรเลบ
thumb|แอสโตรเลบสมัยใหม่ สร้างในเมืองแทบรีซ ประเทศอิหร่าน ในปี ค.ศ. 2013|upright=1.2

แอสโตรเลบ (;  ; ) เป็นอุปกรณ์ทางดาราศาสตร์ซึ่งมีมาตั้งแต่ยุคโบราณ  ทำหน้าที่เป็นแผนที่ดาวและแบบจำลองทางกายภาพของวัตถุท้องฟ้าที่สามารถมองเห็นได้ แอสโตรเลบมีการใช้งานในฐานะเครื่องวัดมุมยก (inclinometer) อย่างละเอียดและเครื่องมือคำนวณแบบแอนะล็อกที่สามารถแก้ปัญหาปัญหาทางดาราศาสตร์ได้หลายหลายประเภท แอสโตรเลบรูปแบบที่เรียบง่ายที่สุดเป็นแผ่นโลหะที่มีแบบรูปของเส้นลวด รอยตัด และรูพรุน ซึ่งทำให้ผู้ใช้สามารถคำนวณตำแหน่งทางดาราศาสตร์ได้อย่างแม่นยำ แอสโตรเลบสามารถใช้วัดระดับความสูงเชิงมุมของวัตถุท้องฟ้าเหนือเส้นขอบฟ้าทั้งในเวลากลางวันและเวลากลางคืน สามารถใช้ระบุดาวฤกษ์หรือดาวเคราะห์ เพื่อกำหนดละติจูดในท้องถิ่นโดยให้เวลาท้องถิ่น (หรือในทางกลับกันคือกำหนดเวลาท้องถิ่นโดยให้ละติจูด) เพื่อสำรวจหรือเพื่อการสามเหลี่ยม (triangulation) แอสโตรเลบถูกใช้ในสมัยคลาสสิก, ยุคทองของอิสลาม, ยุคกลางของยุโรป และยุคแห่งการสำรวจด้วยความมุ่งหมายทั้งหมดนี้ 

แอสโตรเลบซึ่งเป็นต้นแบบของเครื่องวัดแดดหรือเซกซ์แทนต์ มีประสิทธิภาพในการกำหนดละติจูดบนพื้นดินหรือบนทะเลยามสงบ แม้ว่าจะมีความน่าเชื่อถือน้อยลงเมื่อใช้บนดาดฟ้าเรือในทะเลที่มีคลื่นลมแรง แต่ก็มีการพัฒนาแอสโตรเลบกะลาสี (mariner's astrolabe) เพื่อแก้ปัญหานี้
# ตำบลหนองโพธิ์ (อำเภอหนองหญ้าไซ)
หนองโพธิ์ เป็นตำบลในอำเภอหนองหญ้าไซ จังหวัดสุพรรณบุรี  

 ที่ตั้งและอาณาเขต 
ตำบลหนองโพธิ์ มีอาณาเขตติดต่อกับเขตการปกครองข้างเคียงดังต่อไปนี้ วันที่ 24 มิถุนายน พ.ศ. 2542

 ทิศเหนือ ติดต่อกับตำบลหนองกระทุ่ม ตำบลบ่อกรุ ตำบลป่าสะแก และตำบลวังศรีราช (อำเภอเดิมบางนางบวช)
 ทิศตะวันออก ติดต่อกับตำบลหนองสะเดา (อำเภอสามชุก)
 ทิศใต้ ติดต่อกับตำบลหนองหญ้าไซ
 ทิศตะวันตก ติดต่อกับตำบลแจงงาม

 ประวัติ 
หนองโพธิ์ เดิมเป็นตำบลในเขตปกครองของอำเภอสามชุก ปี พ.ศ. 2526 นายจรินทร์ กาญจโนมัย ผู้ว่าราชการจังหวัดสุพรรณบุรี ประกาศแยกพื้นที่ทิศตะวันตกของอำเภอสามชุก 4 ตำบล ได้แก่ ตำบลหนองหญ้าไซ ตำบลหนองราชวัตร ตำบลหนองโพธิ์ และตำบลแจงงาม เป็น กิ่งอำเภอหนองหญ้าไซ วันที่ 7 มิถุนายน พ.ศ. 2526 และยกฐานะเป็นอำเภอในปี พ.ศ. 2533 วันที่ 21 พฤษภาคม พ.ศ. 2533 ตำบลหนองโพธิ์จึงมีฐานะเป็นตำบลของอำเภอหนองหญ้าไซจนถึงปัจจุบัน

 การปกครองส่วนภูมิภาค 

 การปกครองส่วนภูมิภาค 
ตำบลหนองโพธิ์แบ่งพื้นที่การปกครองออกเป็น 14 หมู่บ้าน ได้แก่
 หมู่ที่ 1 บ้านหนองโพธิ์
 หมู่ที่ 2 บ้านหนองจิกยาว
 หมู่ที่ 3 บ้านดอนตาลเสี้ยน
 หมู่ที่ 4 บ้านลำพันบอง
 หมู่ที่ 5 บ้านหนองกางยาง
 หมู่ที่ 6 บ้านใหม่ไร่อ้อย
 หมู่ที่ 7 บ้านหนองโพธิ์
 หมู่ที่ 8 บ้านลำพันบอง
 หมู่ที่ 9 บ้านกงกำปั่น
 หมู่ที่ 10 บ้านหนองปล้อง
 หมู่ที่ 11 บ้านหนองกระโดนมน
 หมู่ที่ 12 บ้านสามัคคีธรรม
 หมู่ที่ 13 บ้านหนองพลับ
 หมู่ที่ 14 บ้านใหม่วัดยาง

 การปกครองส่วนท้องถิ่น 
ตำบลหนองโพธิ์เดิมมีฐานะเป็นสภาตำบลหนองโพธิ์ ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลหนองโพธิ์มี 14 หมู่บ้าน พื้นที่ 73.92 ตารางกิโลเมตร ประชากร 7,115 คน และ 1,924 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลหนองโพธิ์ อำเภอหนองหญ้าไซ จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลหนองโพธิ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองโพธิ์ วันที่ 30 มกราคม พ.ศ. 2539
# คอซีน
คอซีน  เป็นหมู่บ้านในตำบลโอโซมเดเลโจนูบี อำเภอกลาง เทศมณฑลแวร์แซฆอน จังหวัดอาเซอร์ไบจานตะวันออก ประเทศอิหร่าน

ประชากร
จากสำมะโนแห่งชาติ พ.ศ. 2549 หมู่บ้านนี้มีประชากร 1,917 คนใน 430 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นถึง 2,178 คนใน 552 ครัวเรือน สำมะโน พ.ศ. 2559 ระบุประชากรหมู่บ้านที่ 2,780 คนใน 840 ครัวเรือน ถือเป็นหมู่บ้านที่มีประชารกมากที่สุดในตำบลนี้

 หมายเหตุ
# ตำบลแจงงาม
แจงงาม เป็นตำบลในอำเภอหนองหญ้าไซ จังหวัดสุพรรณบุรี  

 ที่ตั้งและอาณาเขต 
ตำบลแจงงาม มีอาณาเขตติดต่อกับเขตการปกครองข้างเคียงดังต่อไปนี้ วันที่ 24 มิถุนายน พ.ศ. 2542

 ทิศเหนือ ติดต่อกับตำบลด่านช้าง ตำบลหนองมะค่าโมง (อำเภอด่านช้าง) และตำบลหนองกระทุ่ม (อำเภอเดิมบางนางบวช)
 ทิศตะวันออก ติดต่อกับตำบลหนองโพธิ์
 ทิศใต้ ติดต่อกับตำบลหนองหญ้าไซ และตำบลทัพหลวง
 ทิศตะวันตก ติดต่อกับตำบลหนองขาม

 ประวัติ 
แจงงาม เดิมเป็นพื้นที่หมู่ 13 ของตำบลหนองหญ้าไซ อำเภอสามชุก ปี พ.ศ. 2516 ด้านเหนือของตำบลหนองหญ้าไซมีพื้นที่กว้างขวาง และมีพื้นที่กว่า 5 หมู่บ้าน ดังนั้นนายสวัสดิ์ มีเพียร ผู้ว่าราชการจังหวัดสุพรรณบุรี จึงได้ประกาศแยก 5 หมู่บ้าน ออกมาตั้งเป็นตำบลแจงงาม วันที่ 12 มิถุนายน พ.ศ. 2516 โดยอนุมัติจากนายวิทูร จักกะพาก ปลัดกระทรวงมหาดไทย

ปี พ.ศ. 2526 นายจรินทร์ กาญจโนมัย ผู้ว่าราชการจังหวัดสุพรรณบุรี ประกาศแยกพื้นที่ทิศตะวันตกของอำเภอสามชุก 4 ตำบล ได้แก่ ตำบลหนองหญ้าไซ ตำบลหนองราชวัตร ตำบลหนองโพธิ์ และตำบลแจงงาม เป็น กิ่งอำเภอหนองหญ้าไซ วันที่ 7 มิถุนายน พ.ศ. 2526 และยกฐานะเป็นอำเภอในปี พ.ศ. 2533 วันที่ 21 พฤษภาคม พ.ศ. 2533

ปี พ.ศ. 2535 ร.อ. ศรีรัตน์ หริรักษ์ ผู้ว่าราชการจังหวัดสุพรรณบุรี ประกาศแยกพื้นที่ 10 หมู่บ้านของตำบลแจงงาม ได้แก่ หมู่ 1 บ้านหนองขาม, หมู่ 2 บ้านคัตฑูต, หมู่ 6 บ้านทุ่งแสม, หมู่ 8 บ้านห้วยน้ำจันทร์, หมู่ 12 บ้านหนองห้าง, หมู่ 13 บ้านทะเลเพลาะ, หมู่ 14 บ้านตรอกสะเดา, หมู่ 16 บ้านหนองแหน, หมู่ 17 บ้านหนองเสือเต้น และหมู่ 18 บ้านหนองกระทิง ออกมาตั้งเป็น ตำบลหนองขาม วันที่ 13 พฤศจิกายน พ.ศ. 2535 ซึ่งจัดตั้งพร้อมกับตำบลทัพหลวง 

 การปกครองส่วนภูมิภาค 

 การปกครองส่วนภูมิภาค 
ตำบลแจงงามแบ่งพื้นที่การปกครองออกเป็น 8 หมู่บ้าน ได้แก่
 หมู่ที่ 1 บ้านสระเตย
 หมู่ที่ 2 บ้านโคกพระ
 หมู่ที่ 3 บ้านวังน้ำโจน
 หมู่ที่ 4 บ้านแจงงาม
 หมู่ที่ 5 บ้านโป่งกระมั่ง
 หมู่ที่ 6 บ้านก้อนแก้ว
 หมู่ที่ 7 บ้านดงเชือก
 หมู่ที่ 8 บ้านหนองหญ้าขาว

 การปกครองส่วนท้องถิ่น 
ตำบลแจงงามเดิมมีฐานะเป็นสภาตำบลแจงงาม ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลแจงงามมี 8 หมู่บ้าน พื้นที่ 66.00 ตารางกิโลเมตร ประชากร 6,246 คน และ 1,720 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลแจงงาม อำเภอหนองหญ้าไซ จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลแจงงามอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลแจงงาม วันที่ 30 มกราคม พ.ศ. 2539
# มีอา มอตต์ลีย์
มีอา อาเมอร์ มอตต์ลีย์,  (เกิดวันที่ 1 ตุลาคม ค.ศ. 1965) เป็นนักการเมืองและทนายความชาวบาร์เบโดสที่ดำรงตำแหน่งนายกรัฐมนตรีบาร์เบโดสคนที่ 8 ตั้งแต่ ค.ศ. 2018 และหัวหน้าพรรคแรงงานบาร์เบโดส (BLP) ตั้งแต่ ค.ศ. 2008 ในตำแหน่งทั้งสองแต่ละอย่างนั้น มอตต์ลีย์เป็นสตรีคนแรกที่ได้ เธอยังเป็นนายกรัฐมนตรีคนแรกของประเทศในระบบสาธารณรัฐนิยมหลังการเปลี่ยนแปลงรัฐธรรมนูญที่เธอเสนอแนะให้ยุบเลิกราชาธิปไตยภายใต้รัฐธรรมนูญของประเทศ
 
มอตต์ลีย์เป็นสมาชิกสภาผู้แทนราษฎรจากเขตเลือกตั้งเซนต์ไมเคิลตะวันออกเฉียงเหนือตั้งแต่ ค.ศ. 1994 โดยใน ค.ศ. 1994 ถึง 2008 เธอดำรงตำแหน่งรัฐมนตรีหลายตำแหน่ง รวมถึงตำแหน่งอัยการสูงสุดบาร์เบโดส กลายเป็นสตรีคนแรกที่ได้รับการแต่งตั้ง เธอยังเป็นสมาชิก Inter-American Dialogue
 
มอตต์ลีย์เคยดำรงตำแหน่งหัวหน้าฝ่ายค้านสองครั้งในสภาผู้แทนราษฎรบาร์เบโดส ครั้งแรกใน ค.ศ. 2008 ถึง 2010 และอีกครั้งใน ค.ศ. 2013 ถึง 2018 โดยใน ค.ศ. 2018 พรรคที่มอตต์ลีย์เป็นหัวหน้าชนะการการเลือกตั้ง 24 พฤษภาคมอย่างถล่มทลายครั้งประวัติศาสตร์ด้วยการได้ที่นั่งในสภา 30 ที่นั่งทั้งหมด ทำให้เป็นพรรคแรกที่ทำสิ่งนี้ได้ นอกจากนี้ยังชนะคะแนนเสียงของผู้มีสิทธิเลือกตั้งถึงร้อยละ 72.8 ถือเป็นส่วนแบ่งคะแนนเสียงสูงสุดที่พรรคการเมืองหนึ่งเคยทำได้ในช่วงการเลือกตั้งทั่วไป
 
มอตต์ลีย์ได้ดำรงตำแหน่งสมัยที่สองในการเลือกตั้ง ค.ศ. 2022 ด้วยการกวาดที่นั่งทั้งหมด 30 ที่ในสภานิติบัญญัติ ซึ่งเธอเรียกเป็น การเลือกตั้งฉับพลัน เธอยังคงเป็นผู้นำประเทศเพศหญิงที่ดำรงตำแหน่งนานที่สุด
 
เธอถูกมองเป็นผู้สมัครชั้นนำในการสืบทอดตำแหน่งเลขาธิการสหประชาชาติต่อจากอังตอนียู กูแตรึช
# ตำบลทัพหลวง (อำเภอหนองหญ้าไซ)
ทัพหลวง เป็นตำบลในอำเภอหนองหญ้าไซ จังหวัดสุพรรณบุรี  

 ที่ตั้งและอาณาเขต 
ตำบลทัพหลวง มีอาณาเขตติดต่อกับเขตการปกครองข้างเคียงดังต่อไปนี้ วันที่ 24 มิถุนายน พ.ศ. 2542

 ทิศเหนือ ติดต่อกับตำบลแจงงาม
 ทิศตะวันออก ติดต่อกับตำบลหนองหญ้าไซ และตำบลหนองราชวัตร
 ทิศใต้ ติดต่อกับตำบลทะเลบก (อำเภอดอนเจดีย์) และตำบลหนองปลิง (อำเภอเลาขวัญ จังหวัดกาญจนบุรี)
 ทิศตะวันตก ติดต่อกับตำบลหนองขาม

 ประวัติ 
ทัพหลวง เดิมเป็นพื้นที่หมู่ 3 ของตำบลหนองหญ้าไซ อำเภอสามชุก ปี พ.ศ. 2526 นายจรินทร์ กาญจโนมัย ผู้ว่าราชการจังหวัดสุพรรณบุรี ประกาศแยกพื้นที่ทิศตะวันตกของอำเภอสามชุก 4 ตำบล ได้แก่ ตำบลหนองหญ้าไซ ตำบลหนองราชวัตร ตำบลหนองโพธิ์ และตำบลแจงงาม เป็น กิ่งอำเภอหนองหญ้าไซ วันที่ 7 มิถุนายน พ.ศ. 2526 และยกฐานะเป็นอำเภอในปี พ.ศ. 2533 วันที่ 21 พฤษภาคม พ.ศ. 2533 บ้านทัพหลวงจึงมีฐานะเป็นหมู่บ้านของอำเภอหนองหญ้าไซ

ปี พ.ศ. 2535 ร.อ. ศรีรัตน์ หริรักษ์ ผู้ว่าราชการจังหวัดสุพรรณบุรี ประกาศแยกพื้นที่ 9 หมู่บ้านของตำบลหนองหญ้าไซ ได้แก่ หมู่ 3 บ้านทัพหลวง, หมู่ 4 บ้านทุ่งหนองแก้ว, หมู่ 6 บ้านหนองกระถิน, หมู่ 10 บ้านทัพตาแทน, หมู่ 12 บ้านหนองกระอิฐ, หมู่ 14 บ้านห้วยหลง, หมู่ 16 บ้านโค้งบ่อแร่, หมู่ 18 บ้านสระกลอย และหมู่ 19 บ้านทัพยายดาบ ออกมาตั้งเป็น ตำบลทัพหลวง วันที่ 13 พฤศจิกายน พ.ศ. 2535 เป็นตำบลลำดับสุดท้ายของทางอำเภอ

 การปกครองส่วนภูมิภาค 

 การปกครองส่วนภูมิภาค 
ตำบลทัพหลวงแบ่งพื้นที่การปกครองออกเป็น 12 หมู่บ้าน ได้แก่
 หมู่ที่ 1 บ้านทัพหลวง
 หมู่ที่ 2 บ้านห้วยหลง
 หมู่ที่ 3 บ้านหนองกระถิน
 หมู่ที่ 4 บ้านทัพตาแทน
 หมู่ที่ 5 บ้านทัพยายดาบ
 หมู่ที่ 6 บ้านหนองกระอิฐ
 หมู่ที่ 7 บ้านสระกลอย
 หมู่ที่ 8 บ้านทุ่งหนองแก้ว
 หมู่ที่ 9 บ้านโค้งบ่อแร่
 หมู่ที่ 10 บ้านหนองบัวหิ่ง
 หมู่ที่ 11 บ้านหนองผึ้ง
 หมู่ที่ 12 บ้านหนองอีพัง

 การปกครองส่วนท้องถิ่น 
ตำบลทัพหลวงเดิมมีฐานะเป็นสภาตำบลทัพหลวงหลังจากจัดตั้งตำบลขึ้น ต่อมาปี พ.ศ. 2538 สภาตำบลทัพหลวงมี 12 หมู่บ้าน พื้นที่ 66.06 ตารางกิโลเมตร ประชากร 8,736 คน และ 2,243 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลทัพหลวง อำเภอหนองหญ้าไซ จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลทัพหลวงอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลทัพหลวง วันที่ 30 มกราคม พ.ศ. 2539
# ตำบลหนองขาม (อำเภอหนองหญ้าไซ)
หนองขาม เป็นตำบลในอำเภอหนองหญ้าไซ จังหวัดสุพรรณบุรี  

 ที่ตั้งและอาณาเขต 
ตำบลหนองขาม มีอาณาเขตติดต่อกับเขตการปกครองข้างเคียงดังต่อไปนี้ วันที่ 24 มิถุนายน พ.ศ. 2542

 ทิศเหนือ ติดต่อกับตำบลแจงงาม
 ทิศตะวันออก ติดต่อกับตำบลทัพหลวง
 ทิศใต้ ติดต่อกับตำบลหนองปลิง (อำเภอเลาขวัญ จังหวัดกาญจนบุรี)
 ทิศตะวันตก ติดต่อกับตำบลด่านช้าง (อำเภอด่านช้าง)

 ประวัติ 
หนองขาม เดิมเป็นพื้นที่หมู่ 20 ของตำบลหนองหญ้าไซ อำเภอสามชุก ปี พ.ศ. 2516 ด้านเหนือของตำบลหนองหญ้าไซมีพื้นที่กว้างขวาง และมีพื้นที่กว่า 5 หมู่บ้าน ดังนั้นนายสวัสดิ์ มีเพียร ผู้ว่าราชการจังหวัดสุพรรณบุรี จึงได้ประกาศแยกหมู่บ้าน รวมทั้งหมู่ 20 บ้านหนองขาม ออกมาตั้งเป็นตำบลแจงงาม วันที่ 12 มิถุนายน พ.ศ. 2516 

ปี พ.ศ. 2526 นายจรินทร์ กาญจโนมัย ผู้ว่าราชการจังหวัดสุพรรณบุรี ประกาศแยกพื้นที่ทิศตะวันตกของอำเภอสามชุก 4 ตำบล ได้แก่ ตำบลหนองหญ้าไซ ตำบลหนองราชวัตร ตำบลหนองโพธิ์ และตำบลแจงงาม เป็น กิ่งอำเภอหนองหญ้าไซ วันที่ 7 มิถุนายน พ.ศ. 2526 และยกฐานะเป็นอำเภอในปี พ.ศ. 2533 วันที่ 21 พฤษภาคม พ.ศ. 2533 

ปี พ.ศ. 2535 ร.อ. ศรีรัตน์ หริรักษ์ ผู้ว่าราชการจังหวัดสุพรรณบุรี ประกาศแยกพื้นที่ 10 หมู่บ้านของตำบลแจงงาม ได้แก่ หมู่ 1 บ้านหนองขาม, หมู่ 2 บ้านคัตฑูต, หมู่ 6 บ้านทุ่งแสม, หมู่ 8 บ้านห้วยน้ำจันทร์, หมู่ 12 บ้านหนองห้าง, หมู่ 13 บ้านทะเลเพลาะ, หมู่ 14 บ้านตรอกสะเดา, หมู่ 16 บ้านหนองแหน, หมู่ 17 บ้านหนองเสือเต้น และหมู่ 18 บ้านหนองกระทิง ออกมาตั้งเป็น ตำบลหนองขาม วันที่ 13 พฤศจิกายน พ.ศ. 2535 ซึ่งจัดตั้งพร้อมกับตำบลทัพหลวง

ปี พ.ศ. 2550 นายสมศักย์ ภูรีศรีศักดิ์ ผู้ว่าราชการจังหวัดสุพรรณบุรี ได้แบ่งพื้นที่หมู่ 7 บ้านห้วยน้ำจันทร์ แยกตั้งเป็นหมู่บ้านใหม่ เป็น หมู่ 11 บ้านห้วยน้ำจันทร์ใต้ วันที่ 11 เมษายน พ.ศ. 2550

 การปกครองส่วนภูมิภาค 

 การปกครองส่วนภูมิภาค 
ตำบลหนองขามแบ่งพื้นที่การปกครองออกเป็น 11 หมู่บ้าน ได้แก่
 หมู่ที่ 1 บ้านคัตฑูต
 หมู่ที่ 2 บ้านหนองแหน
 หมู่ที่ 3 บ้านทะเลเพลาะ
 หมู่ที่ 4 บ้านหนองกระทิง
 หมู่ที่ 5 บ้านหนองขาม
 หมู่ที่ 6 บ้านตรอกสะเดา
 หมู่ที่ 7 บ้านห้วยน้ำจันทร์
 หมู่ที่ 8 บ้านหนองห้าง
 หมู่ที่ 9 บ้านทุ่งแสม
 หมู่ที่ 10 บ้านหนองเสือเต้น
 หมู่ที่ 11 บ้านห้วยน้ำจันทร์ใต้

 การปกครองส่วนท้องถิ่น 
ตำบลหนองขามเดิมมีฐานะเป็นสภาตำบลหนองขามหลังจากจัดตั้งตำบลขึ้น ต่อมาปี พ.ศ. 2538 สภาตำบลหนองขามมี 10 หมู่บ้าน พื้นที่ 67.35 ตารางกิโลเมตร ประชากร 7,793 คน และ 2,070 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลหนองขาม อำเภอหนองหญ้าไซ จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลหนองขามอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหนองขาม วันที่ 30 มกราคม พ.ศ. 2539
# กูรมาสนะ
กูรมาสานะ

กูรมาสนะ (IAST: kūrmāsana), หรือที่รู้จักในชื่อ ท่าตะพาบน้ำ  หรือ ท่าเต่า  เป็นท่าโยคะในลักษณะนั่งแล้วโน้มตัวไปข้างหน้าใน หฐโยคะ และใน โยคะเพื่อการออกกำลังกาย สมัยใหม่

ที่มาและต้นกำเนิด 
ชื่อมาจากภาษาสันสกฤต คำว่า คูรมะ Kūrma แปลว่า "เต่า" หรือ "ตะพาบน้ำ"  และ อาสนะ Āsana แปลว่า "ท่า" หรือ "ท่านั่ง" 

อุตตานากูรมาสนะ (Uttana Kurmasana) ถูกกล่าวถึงในเอกสารโบราณ "อหิรพุธนยสัมหิตา" ประมาณศตวรรษที่ 7  revised from American Academy of Religions conference, San Francisco, 19 November 2011. และมีภาพประกอบในตำราศตวรรษที่ 19 ชื่อ Jogapradipika  และ Sritattvanidhi 

กูรมาสนะสมัยใหม่ถูกอธิบายไว้ในหนังสือ Light on Yoga ของ บี. เค. เอส. ไหยนาร์ ในปี 1966 โดย Iyengar อธิบายว่าอาสนะนี้อุทิศให้แก่ กูรมะ ซึ่งเป็นอวตารในรูปเต่าของเทพ พระวิษณุ 

คำอธิบาย

ในการทำกูรมาสนะ ผู้ฝึกจะนั่งและเหยียดขาออกไป โดยแยกเท้าให้ห่างกันมากที่สุด งอเข่าเล็กน้อยและให้ส้นเท้ายังคงสัมผัสพื้น เอนตัวไปข้างหน้าจากสะโพกและสอดมือเข้าไปใต้เข่า จากนั้นเอนตัวไปข้างหน้าเพิ่มเติม (โค้งตัวจากสะโพก) เพื่อให้มือและแขนเลื่อนออกไปด้านข้างและด้านหลัง (ใต้เข่า) จนข้อศอกอยู่ใกล้กับหลังเข่า เหยียดขาตรงเท่าที่ทำได้ และนำหน้าผากหรือคางแตะพื้น แขนถูกดึงไปรอบหลังและประสานมือไว้ใต้สะโพก 

รูปแบบอื่นๆ

สุปตกูรมาสนะ (Supta Kurmasana หรือ ท่าเต่านอน) คือวางหน้าผากลงบนพื้น ไขว้เท้าหลังศีรษะ และเหยียดแขนรอบขาเพื่อประสานมือด้านหลัง 

อุตตานากูรมาสนะ (Uttana Kurmasana หรือ ท่าเต่าคว่ำ) คือการสอดแขนเข้าไปใต้ขาไขว้เช่นเดียวกับท่ากุกกุตาสนะ (ท่ากระทง) โดยให้นอนหงายอยู่บนพื้นและวางฝ่ามือบนคอ 

ดูเพิ่มเติม

ปิณฑาสนะ - ตำแหน่งแขนและขาเหมือนกับ อุตตนะ กุรมาสนะ แต่ยืนตัวตรงและทรงตัว

รายการอาสนะ
# ถูปาราม
ถูปาราม (Thuparamaya) เป็นวัดพุทธในประเทศศรีลังกา ถือกันว่าเป็นสถูปแห่งแรกของเกาะลังกา สร้างขึ้นพร้อมกับการมาถึงของพระมหินทเถระซึ่งเป็นธรรมทูตมาเผยแผ่พุทธศาสนาในลังกา

ถูปารามตั้งอยู่ในเขตของมหาเมวนา องค์สถูปของถูปารามสร้างขึ้นในรัชสมัยของกษัตริย์เทวานัมปิยติสสะ (247-207 ปี ก่อน ค.ศ.) ถือเป็นสถูปเจดีย์แห่งแรกที่สร้างขึ้นบนเกาะลังกา รัฐบาลศรีลังกาได้ขึ้นทะเบียนให้ถูปารามเป็นแหล่งโบราณคดีภายใต้การอนุรักษ์

เมื่อครั้นพระมหินทเถระ พระธรรมทูตของพระเจ้าอโศก เดินทางมาถึงลังกา ท่านได้นำพาพุทธศาสนามาเผยแผ่และได้ร้องขอแก่กษัตริย์เทวานัมปิยติสสะให้ก่อสร้างถูปารามขึ้นเพื่อประดิษฐานพระบรมสารีริกธาตุกระดูกพระรากขวัญ (ไหปลาร้า) ข้างขวาของพระโคตมพุทธเจ้า ชื่อถูปารามมีที่มาจากคำว่า "สถูป" รวมกับ "อาราม"

ในจารึกปลุเมกิจจวา ระบุว่าสระน้ำชื่อมฑมานกะ (Madamanaka) ที่อุปาลวิพัชกะ (Upala Vibajaka) สร้างขึ้นด้วยเงิน 5000 กหวานุ ซึ่งบริจาคในนามของภิกษุที่จำพรรษาอยู่ที่วัดถูปาราม ถือเป็นหลักฐานลายลักษณ์อักษรที่เก่าแก่ที่สุดที่มีการกล่าวถึงวัดถูปาราม เข้าใจว่าจารึกนี้มาจากรัชสมัยของกษัตริย์คชภาหุ (ค.ศ. 114-136)
# ตำบลองค์พระ
องค์พระ เป็นตำบลในอำเภอด่านช้าง จังหวัดสุพรรณบุรี  

 ที่ตั้งและอาณาเขต 
ตำบลองค์พระ มีอาณาเขตติดต่อกับเขตการปกครองข้างเคียงดังต่อไปนี้ วันที่ 24 มิถุนายน พ.ศ. 2542

 ทิศเหนือ ติดต่อกับตำบลวังยาว
 ทิศตะวันออก ติดต่อกับตำบลนิคมกระเสียว และตำบลด่านช้าง
 ทิศใต้ ติดต่อกับตำบลหนองปรือ และตำบลสมเด็จเจริญ (อำเภอหนองปรือ จังหวัดกาญจนบุรี)
 ทิศตะวันตก ติดต่อกับตำบลเขาโจด (อำเภอศรีสวัสดิ์ จังหวัดกาญจนบุรี)

 ประวัติ 
องค์พระ เดิมเป็นตำบลในเขตปกครองของนางบวช (อำเภอสามชุกในปัจจุบัน) จังหวัดสุพรรณบุรี  ปี พ.ศ. 2454 กระทรวงมหาดไทยประกาศแยกพื้นที่ตำบลองค์พระ ของอำเภอนางบวช ไปเป็นส่วนหนึ่งของอำเภอที่จัดตั้งขึ้นใหม่ คือ "อำเภอเดิมบาง" วันที่ 21 พฤษภาคม พ.ศ. 2454 ขึ้นกับเมืองสุพรรณบุรี ก่อนที่ปี พ.ศ. 2517 นายสวัสดิ์ มีเพียร ผู้ว่าราชการจังหวัดสุพรรณบุรี ประกาศแยกพื้นที่ด้านทิศตะวันตกของอำเภอเดิมบางนางบวช 3 ตำบล ได้แก่ ตำบลด่านช้าง ตำบลองค์พระ และตำบลห้วยขมิ้น เป็น กิ่งอำเภอด่านช้าง วันที่ 27 สิงหาคม พ.ศ. 2517 และยกฐานะเป็นอำเภอในปี พ.ศ. 2524 วันที่ 13 กรกฎาคม พ.ศ. 2524

ปี พ.ศ. 2536 นายสมพงศ์ ศรียะพันธุ์ ผู้ว่าราชการจังหวัดสุพรรณบุรี ประกาศแยกด้านทิศเหนือของตำบลองค์พระ 6 หมู่บ้าน คือ หมู่ 2 บ้านกล้วย, หมู่ 3 บ้านองค์พระ, หมู่ 4 บ้านวังยาว, หมู่ 9 บ้านละว้าวังควาย, หมู่ 11 บ้านตะเพินคี่ และหมู่ 12 บ้านห้วยหินดำ ออกไปตั้งเป็นตำบลวังยาว วันที่ 8 มิถุนายน พ.ศ. 2536 อนุมัติจากนายอารีย์ วงศ์อารยะ รองปลัดกระทรวงมหาดไทย

อนึ่ง "บ้านองค์พระ" หมู่ที่ 3 ของตำบลองค์พระ (เดิม) ซึ่งเป็นชื่อของตำบล ได้นำไปตั้งเป็นหมู่ที่ 2 (ใหม่) ของตำบลวังยาว ทำให้ในปัจจุบันตำบลองค์พระไม่มีหมู่บ้านองค์พระอยู่ในเขตตำบล

 การปกครองส่วนภูมิภาค 

 การปกครองส่วนภูมิภาค 
ตำบลองค์พระแบ่งพื้นที่การปกครองออกเป็น 9 หมู่บ้าน ได้แก่

 หมู่ที่ 1 บ้านทุ่งมะกอก
 หมู่ที่ 2 บ้านดงเสลา
 หมู่ที่ 3 บ้านวังโหรา
 หมู่ที่ 4 บ้านไผ่สีทอง
 หมู่ที่ 5 บ้านคอกช้าง
 หมู่ที่ 6 บ้านวังจรเข้
 หมู่ที่ 7 บ้านน้ำตกไทรทอง
 หมู่ที่ 8 บ้านเขาใหญ่
 หมู่ที่ 9 บ้านเขาธง

 การปกครองส่วนท้องถิ่น 
ตำบลองค์พระเดิมมีฐานะเป็นสภาตำบลองค์พระ ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลองค์พระมี 9 หมู่บ้าน พื้นที่ 221.0 ตารางกิโลเมตร ประชากร 5,825 คน และ 1,832 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลองค์พระ อำเภอด่านช้าง จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลองค์พระอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลองค์พระ วันที่ 25 ธันวาคม พ.ศ. 2539